laion/Wikipedia-Exotic huggingface dataset:
Salomėja Nėris

Salomėja Nėris (sünninimi Salomėja Bačinskaitė, kodanikunimi alates 1936. aastast Salomėja Bačinskaitė-Bučienė; 17. november 1904 Kiršiai – 7. juuli 1945 Moskva) oli leedu luuletaja. Salomėja Nėris oli pärit talupoja perekonnast. 1928. aastal lõpetas ta Kaunases Vytautas Suure Ülikooli. Ülikooli lõpetamise järel töötas ta kuni 1931. aastani õpetajana Lazdijais. 1931–1934 elas Salomėja Nėris Kaunases, kus andis tunde ja töötas toimetajana. 1934–1936 oli ta gümnaasiumiõpetaja Panevėžysis. 1936. aasta lõpus abiellus ta arhitekt Bernardas Bučasega ja elas kuni 1937. aastani Pariisis. Kaunasesse tagasipöördumise järel töötas gümnaasiumiõpetajana. Juba alates 1928. aastast oli Salomėja Nėrisel kontakte vasakpoolsete poliitiliste jõududega, 1931. aastal sai temast Kominterni sidepidaja. 1940. aastal kuulus ta Leedu Rahvaseimi saadikute delegatsiooni, kes käis Moskvas taotlemas Leedu vastuvõtmist Nõukogude Liitu. 1941. aasta jaanuaris valiti Salomėja Nėris NSV Liidu Ülemnõukogu saadikuks. 1941. aasta juunis evakueerus ta Nõukogude tagalasse, kus elas Ufas, Pensas ja Moskvas. Suri Moskvas haiglas maksavähki. "Anksti rytą" ("Varasel hommikul"), 1927 "Per lūžtantį ledą" ("Üle murduva jää"), 1935 "Diemedžiu žydėsiu" ("Puhken kanarbikuna õitsele"), 1938 "Dainuok, širdie gyvenimą" ("Laula, süda, elust"), 1943 "Lakštingala negali nečiulbėti" ("Ööbik ei saa olla laulmata"), 1945 "Eglė žalčių karalienė" ("Ussikuninganna Eglė"), 1940 "Poema apie Staliną" ("Poeem Stalinist"), 1940 "Arhiivikoopia". Originaali arhiivikoopia seisuga 5. märts 2016. Vaadatud 11. augustil 2015.{{netiviide}}: CS1 hooldus: arhiivikoopia kasutusel pealkirjana (link) http://www.tekstai.lt/tekstai/1-tekstai/297-neris-salomeja http://www.rasyk.lt/rasytojai/salomeja-neris.html http://antologija.lt/author/salomeja-neris?lang=en
Dieter Nattkemper

Dieter Nattkemper on saksa neuroteadlane ja psühholoog. 1976. aastal lõpetas Dieter Nattkemper Münsteri ülikooli psühholoogia erialal. Doktorikraad psühholoogias aastast 1988. Nattkemper on töötanud Bielefeldi Ülikoolis ja aastatel 1990–1997 Max Plancki Aju-uuringute Instituudis. Alates 1998. aastast töötab Nattkemper Berliini Humboldti Ülikoolis eluteaduste teaduskonna psühholoogia instituudis. Koos Talis Bachmanniga oli Nattkemper Jaan Aru 2008. aastal kaitstud magistriväitekirja "Teadvuse lävel: elektrofüsioloogilised ja käitumuslikud uuringud" juhendaja. Bernhard Hommel, Dieter Nattkemper. "Handlungspsychologie. Planung und Kontrolle intentionalen Handelns". Springer-Lehrbuch. 2011. Handlungspsychologie. Autoren. Jaan Aru Eesti Teadusportaal
Kristiina (täpsustus)

Kristiina võib tähendada järgmist: Kristiina (eesnimi), naisenimi Kristiina (laev) oli Eesti Mereakadeemia õppelaev Kristiina (Christina; 1626–1689) oli Rootsi kuninganna 1632–1654; "Kristiina Lauritsatütar" on Rootsi kirjaniku Sigrid Undseti romaan Kristiine
Lucia Melloni

Lucia Melloni, ka Lucia Melloni Buljevic on USA ja Saksa neuroteadlane. Lucia Melloni on Max Plancki Aju-uuringute Instituudi vanemteadur ja kuulub uurimisrühma Singer Emeritus Group. Ühtlasi on ta New Yorgi Ülikooli School of Medicine neuroloogiaosakonna research assistant professor ja kaastegev teadurina Columbia ülikooli kolledžis College of Physicians and Surgeons. Lucia Melloni teadustöö on keskendunud teadvuse, elektrofüsioloogia, meditatsiooni, tajulise õppimise ja ennustava kodeerimise uurimisele. Ta on käinud ka Eestis ja külastanud Tallinnas Professor Talis Bachmanni laborit. Melloni oli koos Wolf Singeriga Jaan Aru 2014. aastal kaitstud doktoritöö juhendaja. L Melloni, C Molina, M Pena, D Torres, W. Singer, E. Rodriguez (2007). "Synchronization of neural activity across cortical areas correlates with conscious perception". - The Journal of Neuroscience. Pages 2858-2865. P Uhlhaas, G Pipa, B Lima, L Melloni, S Neuenschwander, D Nikolić, W Singer (2009). "Neural synchrony in cortical networks: history, concept and current status", Frontiers in Integrative Neuroscience. [1] L Melloni, CM Schwiedrzik, E Rodriguez, W Singer (2009). " (Micro)Saccades, corollary activity and cortical oscillations". Trends Cogn Sci. Jun;13(6):239-45. L Melloni, CM Schwiedrzik, N Müller, E Rodriguez, W Singer (2011). "Expectations change the signatures and timing of electrophysiological correlates of perceptual awareness", The Journal of Neuroscience. Pages 1386-1396. VV Moca, I Tincas, L Melloni, RC Muresan (2011). "Visual exploration and object recognition by lattice deformation". PLoS One. 2011;6(7):e22831. Epub Jul 27. CM Schwiedrzik, W Singer, L Melloni (2011). "Subjective and objective learning effects dissociate in space and in time". Proc Natl Acad Sci U S A. Mar 15;108(11):4506-11. J Aru, T Bachmann, W Singer, L Melloni (2012). "Distilling the neural correlates of consciousness", Neuroscience & Biobehavioral. Pages 737–746. People brain.mpg.de Dr. Lucia Melloni brain.mpg.de Lucia Melloni Buljevic. NYU School of Medicine Lucia Melloni. open-mind.net Isiklikke mõtteid M. Larkumi külaskäigu järel. Blogi Teadvuse Suure Probleemi lahendamine. Lucia Mellini open-mind.net (inglise keeles)
Dorothea Lange

Dorothea Lange (26. mai 1895 Hoboken, New Jersey osariik – 11. oktoober 1965 San Francisco) oli mõjukas USA fotograaf ja fotoajakirjanik, kelle pildid ülemaailmse majanduskriisi ajast mõjutasid oluliselt fotodokumentalistika arengut. Dorothea Lange MoMa Dorothea Lange Biography biography.com
Paroksüsm (geoloogia)

Paroksüsm on geoloogias kiire ja väga võimas looduslike jõudude avaldumine. Paroksüsmiks on näiteks võimsad maavärinad, mis muudavad oluliselt pinnamoodi või plahvatuslikud vulkaanipursked. Vulkaanipurske paroksüsmaalseks faasiks ehk kulminatsiooniks on maksimaalse võimsuse avaldumine, mis võib tuua kaasa näiteks kaldeera tekke.
Arvutuslik neuroteadus

Arvutuslik neuroteadus, ka arvutuslik ajuteadus, on interdistsiplinaarne teadusvaldkond, mis uurib aju matemaatiliste mudelite abil ja üritab välja selgitada neid arvutuslikke põhimõtteid, mille põhjal aju töötab. Ingliskeelse termini computational neuroscience võttis 1985. aastal kasutusele ameerika arvuti- ja neuroteadlane Eric Schwartz. Eestis tegeldakse arvutusliku ajuteadusega Tartu Ülikoolis, kus on loodud arvutusliku neuroteaduse uurimisgrupp. Arvutusliku ajuteaduse uurimisgrupp TÜs. Blogi Teadvuse Suure Probleemi Lahendamine. Eric L. Schwartz "Computational Neuroscience". Cambridge, Massachusetts: MIT Press, 1990
Vitex trifolia

Vitex trifolia on raudürdiliste sugukonna mungapipra perekonda kuuluv taimeliik. Vitex trifolia bicolor (Willd.) Moldenke Vitex trifolia subtrisecta (Kuntze) Moldenke Vitex trifolia trifolia L. Vitex trifolia variegata Moldenke Vitex trifolia on suur põõsas või puu, mis võib kasvada kuni viie meetri kõrguseks. Lehed asetsevad vastakuti, on pealt rohelist ja alt hallikasrohelist värvi. Vitex trifolia kasvab looduslikult Indias ja mitmes Aasia riigis. Taime kasvatatakse ka kultuuris. Rahvameditsiinis on taime saadusi kasutatud palaviku alandajana, ussidevastase vahendina, ka tuberkuloosi ja leepra korral. Vitex trifolia lehtede metanooliekstraktil on mõne uuringu kohaselt antituberkuloosne toime – tuberkuloosi mükobakteri laboriisolaadi H37Rv suhtes. Mõneski uuringus on leitud taime saadustel olevat haavade paranemist soodustav, HIV-vastane, vähivastane ja antibakteriaalne toime jm. Vitex trifolia L., veebiversioon (vaadatud 28.06.2015)(inglise keeles) Goli. Venkateshwarlu, E. Ragyanaik, Kasireddy. Swapna, A. Santhosh, CH. Santhosh, Vitex trifolia -An Important Medicinal Plant: A Review of Its Folklore Medicine and Traditional Uses, 10.05.2014, veebiversioon (vaadatud 28.06.2015)(inglise keeles) Tiwari N, Thakur J, Saikia D, Gupta MM., Antitubercular diterpenoids from Vitex trifolia., Phytomedicine, 15. mai 2013;20(7):605-10. doi: 10.1016/j.phymed.2013.01.003., veebiversioon (vaadatud 28.06.2015)(inglise keeles) Effect of ethanol extract of flowers of Vitex trifolia Linn. on CCL4 induced hepatic injury in rats.
Ilmatsalu raamatukogu

Ilmatsalu raamatukogu on rahvaraamatukogu Ilmatsalus Tartu linnas Tartu maakonnas. Raamatukogu asub Ilmatsalu Põhikoolis aadressil Kooli tee 5. Raamatukogu kasutab e-kataloogi ESTER. Tartu Maakonna keskraamatukogu
Paroksüsm

"Paroksüsm" on mitmetähenduslik sõna. Paroksüsmiks nimetatakse meditsiinis ägedat haigushoogu. Paroksüsmiks nimetatakse geoloogias kiiret ja väga võimsat looduslike jõudude avaldumist.
Ülenurme raamatukogu

Ülenurme raamatukogu on rahvaraamatukogu Tartu maakonnas Kambja vallas Ülenurmel. Raamatukogu asub aadressil Pargi 7. Raamatukogu kasutab e-kataloogi URRAM. Ülenurme Raamatukogu blogi "Raamatukogud Ülenurme ja Tõrvandi piirkonnas", Tartu maakonna keskraamatukogu
Tõrvandi raamatukogu

Tõrvandi raamatukogu on rahvaraamatukogu Tõrvandis Kambja vallas Tartu maakonnas. Raamatukogu asub Ülenurme Gümnaasiumi algkooli osaga samas majas, aadressil Ringtee 1. Raamatukogu kasutab e-kataloogi URRAM. Tõrvandi Raamatukogu koduleht Tartu Maakonna keskraamatukogu ülevaade Tõrvandi Raamatukogust Ülenurme vald
Hain Kinks

Hain Kinks (20. oktoober 1941 Põltsamaa – 26. juuni 2015 Tallinn) oli eesti suusataja ja suusatreener. Ta lõpetas aastal 1960 Tartu 1. Keskkooli ja aastal 1964 Tartu Riikliku Ülikooli kehakultuuriteaduskonna. Ta hakkas sportima Tartu 1. Keskkoolis õpetaja Endel Arandi innustusel. Suusatreeninguid alustas ta aastal 1957 Tartu Laste ja Noorte Spordikoolis, teda juhendasid treenerid Herbert Abel, Hans Gross, Boriss Bõstrov, Juri Tšarkovski ja Odd Skildheim. Ta võitis aastal 1968 Nõukogude Liidu meistrivõistlustel 4 x 10 km teatesõidus hõbemedali (ja samal aastal maratonis neljanda koha) ning aastal 1970 Nõukogude Liidu ametiühingute meistrivõistlustel 50 km sõidus hõbemedali. Lisaks võitis ta aastal 1969 Tartu maratoni. Eesti NSV meistrivõistlustel sai ta aastatel 1960–1974 2 kuldmedalit, 7 hõbemedalit ja 11 pronksmedalit. Ta töötas aastatel 1965–1976 spordiühingus Kalev instruktorina, aastatel 1977–1992 oli ta Kõrgema Spordimeisterlikkuse Kooli ja ühtlasi Eesti NSV ja Eesti koondise (meessuusatajate) vanemtreener, aastatel 1992–1993 Eesti meessuusatajate koondise treener ja aastatel 1994–2006 koondise konsultant. Osales Eesti koondise treenerina aastal 1992 Albertville'i olümpiamängudel. Tema õpilased olid Arne Sirel, Uno Leist, Mati Albert, Urmas Välbe, Jaanus Teppan, Elmo Kassin, Andrus Veerpalu, Raul Olle. Ta tegutses Suusaspordiföderatsiooni presiidiumis ja tegi kaastööd Spordilehele. 1964 – NSV Liidu meistersportlane Tema vend on suusataja ja suusatreener Tõnu Kinks. Biograafia ESBL-is
Bronius Vyšniauskas

Bronius Vyšniauskas (1. mai 1923 Gelnai – 27. juuni 2015 Vilnius) oli leedu skulptor. Aleksandr Puškini büst Puškini monument Vilniuses
Vaclovas Krutinis

Vaclovas Krutinis (27. september 1948 Vilnius – 30. oktoober 2013 Vilnius) oli leedu skulptor. Ta oli Leedu Kunstnike Liidu esimees aastail 1998–2008.
Punamarjane kamalapuu

Punamarjane kamalapuu (Mallotus philippensis) on kamalapuu perekonna taimeliik. Punamarjane kamalapuu on põõsas või puu, mis kasvab kuni 25 meetri kõrguseks. Punamarjane kamalapuu kasvab looduslikult Ida- ja Kagu-Aasias, Austraalias ja Saalomoni saartel. Punamarjase kamalapuu saadused evivad antimikroobset, antioksüdantset, antiviraalset, parasiidivastast, tuberkuloosivastast, haavade paranemist soodustavat, tsütotoksilist, põletikuvastast, immunoregulatoorset aktiivsust reguleerivat ja vähirakkude valgusünteesi inhibeerivat toimet. Punamarjase kamalapuu seemne ekstrakt toimib rottidel viljakust vähendavalt. Taime etanooliekstrakt kontsentratsioonis 15.6–31.2 mg/l avaldab tugevat toimet vähemalt kaheksa Helicobacter pylori tüve vastu. Punamarjasest kamalapuust eraldatud rotleriinile omistatakse lisaks südamehaiguste korral südant tugevdavale toimele mõningast inhibeerivat toimet vähirakkudele ja ka allergiavastast mõju inimese T-rakkudele. Taimel on inhibeeriv toime tuberkuloosi mükobakteri tüvedele H37Rv ja H37Ra. Kamalapuu viljad Indias Tutt-pihobülbül toitumas puu viljadest Puu viljad Vietnamis Puu õied Punamarjase kamalapuu leht Mallotus philippensis (Lam.) Müll.Arg.[alaline kõdulink], veebiversioon (vaadatud 29.06.2015) Mallotus philippensis (Lam.) Müll.Arg., CoL, veebiversioon (vaadatud 29.06.2015)(inglise keeles) Gangwar, Mayank; Goel, R. K.; Nath, Gopal. "Mallotus philippinensis Muell. Arg (Euphorbiaceae): Ethnopharmacology and Phytochemistry Review". BioMed Research International. "Mallotus philippensis". Useful Tropical Plants. Originaali arhiivikoopia seisuga 18.09.2020. Vaadatud 13.1.2020. Gangwar, Mayank; Gautam, Manish Kumar; Ghildiyal, Shivani; Nath, Gopal; Goel, Raj Kumar. "Mallotus philippinensis Muell. Arg fruit glandular hairs extract promotes wound healing on different wound model in rats". BMC Complementary and Alternative Medicine. 15 – cit. via PubMed.
Loodusteadus

Loodusteadus on süstemaatiline uute teadmiste hankimine looduse kohta. Loodusteaduse all mõistetakse ka loodusteaduse tulemusena saadud teadmiste kogu. Loodusteaduslik meetod ehk teaduslik meetod põhineb maailma hoolikal vaatlemisel ja teooriate katselisel kontrollimisel. Loodusteadus tekkis 17. sajandil, eraldudes filosoofiast. Eriti Inglismaal nimetatigi loodusteadust algul endiselt loodusfilosoofiaks (ladina keeles philosophia naturalis, inglise keeles natural philosophy). Näiteks Isaac Newtoni kuulus teos kannab pealkirja "Philosophiae naturalis principia mathematica" ("Loodusfilosoofia matemaatilised printsiibid"). Traditsiooniliselt on loodusteadust mõistetud teadusena, mis uurib loodust sellisena, nagu ta tegelikult on, sõltumata inimtegevusest. Siiski ilmneb üha enam tendentse, mis sunnivad seda arusaama revideerima. Kvantmehaanika Kopenhaageni interpretatsioonis on inimtegevus füüsikalisse reaalsusse integreeritud. Ka mittetasakaalulise termodünaamika filosoofilised tõlgendused eeldavad tervikut, millesse kuulub inimene. Samuti tähtsustab antroopsusprintsiip inimest. Loodusteaduseks kõige puhtamal kujul peetakse füüsikat. Sõna "loodusteadus" tähendab ka eluslooduse uurimist põhiliselt vaatluse teel. Loodusteadused
Šlaager (film)

"Šlaager" on 1982. aastal valminud Tallinnfilmi muusikaline mängufilm. Filmi peategelane on keskealine lauljatar Katrin Pruun. Ta peab pingutama, et võistelda nooremate lauljataridega ja püsida tipus. Helirežissöör Torop soovitab tal lauluvõistlusel ansambli Kookos solistina edu saavutamiseks järgida kerglast mängulist moodi, Katrinile aga ei ole see meeltmööda. Keerulised on ka lauljatari suhted lahutatud abikaasaga. Tema endine mees püüab suhet taastada, kuid Katrin saab aru, et see ei ole enam võimalik. Kuid kõigist raskustest hoolimata suudab lauljatar kirjutada lauluvõistluse jaoks uue laulu, mis saab tunnustuse osaliseks. Filmis esinevad Magnetic Band ja Gunnar Graps, Muusik Seif ja Tõnis Mägi, Ruja ja Urmas Alender, Rock Hotel ja Ivo Linna, Kontor ja Heino Seljamaa, Doktor Friedrich ja Joel Steinfeldt, Kuldne Trio ja Anne Veski, Vladimir Sapožnin, diskogrupp Eurütmia Tiina Eltsi juhendamisel. Els Himma – Katrin Pruun Martin Veinmann – Vello Pruun Ain Lutsepp – Torop, helirežissöör Galina Abdrahmanova – Iris Alice Talvik – telerežissöör Jüri Järvet juunior – Jako Peeter Lilje – Tom Peeter Simm – operaator Hardi Volmer – Kookose muusik Jaak Arro – Kookose muusik Veljo Vingissaar – Kookose muusik Härmo Härm – Kookose muusik Reet Linna – telereporter Olavi Pihlamägi – konferansjee
Hans Jörg Schelling

Hans Jörg Schelling (sündinud 27. detsembril 1953 Hohenemsis Dornbirni ringkonnas Vorarlbergi liidumaal) on austria ettevõtja ja poliitik; 1. septembrist 2014 kuni 18. detsembrini oli ta Austria rahandusminister. Ta lõpetas aastal 1972 Feldkirchis gümnaasiumi. Seejärel õppis ta ärijuhtimist Linzi ülikoolis, mille lõpetas aastal 1978 Magister rer.soc.oec kraadiga (tööga "Die Absatzchancen von Silhouette Modellbrillen"). Aastal 1981 sai ta doktorikraadi väitekirjaga "Möglichkeiten zur Förderung des Exports von Klein- und Mittelbetrieben" ('Kuidas edendada väikeste ja keskmise suurusega ettevõtete eksporti'). Ta töötas aastani 1996 Linzi ülikoolis õppejõuna. Aastal 1981 alustas ta juhtimiskonsultandina tööd Rudolf Leiner&kika mööblimajas, aastal 1988 sai ta ettevõtte tegevdirektoriks. Aastal 1990 asutas ta juhtimise nõustamise firma Schelling GesmbH. Ta oli aastast 2001 Austria Rahvapartei liikmena Sankt Pölteni volikogu liige. 1. veebruarist 2007 28. oktoobrini 2008 oli ta Austria Parlamendi alamkoja Nationalrati liige. 1. septembril 2014 vannutati ta Austria rahandusministriks (kui Michael Spindelegger 26. augustil 2014 teatas oma tagasiastumisest). Hans Jörg Schelling on abielus, tal on esimesest abielust kaks tütart.
Fragile

"Fragile" on ansambli Yes 1971. aastal ilmunud neljas stuudioalbum. Singlina ilmus plaadilt laul "Roundabout".
Kalanchoe integra

Kalanchoe integra on taimeliik kalanhoe perekonnast paksuleheliste sugukonnast. Kalanchoe integra var. verea (Jacq.) Cuf. Kalanchoe integra on mitmeaastane taim, ta kasvab 30–120 sentimeetri kõrguseks. Kalanchoe integra kasvab Hiinas, Jaapanis, Tais, Indias, Nepalis, Kambodžas, Laoses, Myanmaris, Vietnamis, Indoneesias, Malaisias, Filipiinidel. Kultuurtaimena ka Floridas, Brasiilias ning mitmes Aasia ja Aafrika piirkonnas. Ajurveedas kasutatakse taime lehti tuberkuloosi korral. Kalanchoe integra (Medik.) Kuntze, veebiversioon (vaadatud 29.06.2015)(inglise keeles) Vikrant Arya, A Review on Anti-Tubercular Plants, International Journal of PharmTech Research, lk 875, 3- väljaanne, nr 2, lk 872-880, aprill-juuni 2011, veebiversioon (vaadatud 30.06.2015)(inglise keeles) Kalanchoe integra Medic O. Ktze [family CRASSULACEAE] Kalanchoe integra var. Crenata (Andr.) Asiedu-Gyekye IJ, Antwi DA, Awortwe C jt, Short-term administration of an aqueous extract of kalanchoe integra var. crenata (Andr.) Cuf leaves produces no major organ damage in Sprague-Dawley rats., J Ethnopharmacol. 3. veebruar 2014;151(2):891-6. doi: 10.1016/j.jep.2013.11.050. Kukuia KK, Asiedu-Gyekye IJ, Woode E, Biney RP, Addae E, Phytotherapy of experimental depression: Kalanchoe integra Var. Crenata (Andr.) Cuf Leaf Extract., J Pharm Bioallied Sci. jaanuar-märts 2015 ;7(1):26-31. doi: 10.4103/0975-7406.148785.
Professor Talis Bachmanni labor

Professor Talis Bachmanni labor, ka Talis Bachmanni laboratoorium, ka BachmannLab, oli kognitiivse neuroteaduse valdkonnas tegutsenud teadlaste töörühm Tallinnas. Talis Bachmanni labor loodi 1990. aastate keskel ja seda juhtis professor Talis Bachmann. Esialgu asus labor TLÜ (siis TPÜ) ruumides, asudes 2007. aastal ümber Tartu Ülikooli õigusteaduskonna ruumidesse Tallinnas, Teatri väljak 3 II korrusel. Talis Bachmann oli kuni 2021. aastani Tartu Ülikooli kognitiiv- ja õiguspsühholoogia professor, kuuludes Tartu Ülikooli õigusteaduskonna karistusõiguse osakonna Tallinna haru koosseisu ning oli ühtlasi õppeülesannete täitja ja kraadiõppurite juhendaja Tartu Ülikooli psühholoogia instituudis. Pärast Bachmanni valimist TÜ emeriitprofessoriks ja kutsumist osakoormusega külalisprofessoriks TÜ psühholoogia instituuti kuulub labor endiselt Tartu Ülikooli sotsiaalteaduse valdkonda. Labori teadusaparatuur on toodud üle Tartu Ülikooli psühholoogia instituudi eksperimentaalpsühholoogia osakonna teaduslaborisse TÜ Chemicumi hoones. Bachmanni labor on keskendunud teadvuse, tähelepanu ja taju mehhanismide ja tajufenomenide uurimisele, samuti kohtupsühholoogia ja -psühhofüsioloogiale. Kõrvalteemana on esinenud reklaamipsühholoogia. Uurimisalast tulemuslikku koostööd on labor muuhulgas teinud Tartu Ülikooli neuroloogidega (Toomas Asser, Pille Taba jt) 1990. aastatel ja Tartu Ülikooli neuropsühhofarmakoloogia professori Jaanus Harro uurimisrühmaga (Jaanus Harro, Mariliis Vaht, Marika Paaver) ning Kairi Kreegipuuga 2000. aastatel. Laboris tehtud uurimused on aluseks kaheksale kaitstud doktoritööle ja osale kaitstud magistri- ja bakalaureusetöödest. (Vt "Talis Bachmanni publikatsioonide loend".) Bachmanni labori koosseisu on kuulunud liikmete ja assotsieerunud liikmetena Endel Põder, Mari Sarv, Iiris Tuvi (Luiga), Carolina Murd, Jaan Aru, Inga Karton, Annika Tallinn, Karita Hommuk, Toomas Kirt, René Randver, Jaan Tulviste, Renate Rutiku, Anu Einberg, Merle Nurmoja, Kadi Tulver, Mihkel Stamm, Madis Bachmann, Sandra Vetik ja Triin Taal. History. BachmannLab Eesti Psühholoogide Liidu konverents. Eksperimentaalpsühholoogia. psychology.ut.ee Welcome to the Bachmannlab. BachmannLab Welcome to the Bachmannlab. Koduleht (inglise keeles) kajastab tegevust kuni Bachmanni emerituuri minekuni.
Michael Spindelegger

Michael Spindelegger (sündinud 21. detsembril 1959 Mödlingis) on Austria poliitik; ta oli aastatel 2008–2013 Austria välisminister, 2011–2014 Austria asekantsler ja 2013–2014 Austria rahandusminister. Ta sündis Mödlingis Alam-Austria liidumaal. Põhikoolis õppis ta Hinterbrühlis (Alam-Austria liidumaal), gümnaasiumis Mödlingis. Seejärel teenis ta aastatel 1977–1978 Bundesheeris (Austria relvajõududes), auastmelt ülemleitnant (Oberleutnant). Seejärel õppis ta Viini Ülikooli õigusteaduskonnas, mille lõpetamise järel sai ta õigusteaduse doktoriks. Aastatel 1982–1983 töötas ta Viini Ülikooli õigusteaduskonnas teadurina, 1983–1984 Viini kohtutes assistendina. Aastatel 1984–1987 töötas ta Alam-Austria liidumaa maavalitsuses teenistujana. Aastatel 1987–1990 töötas ta Austria kaitseministri sekretariaadis. Ta on töötanud paljudes suurfirmades, sealhulgas Siemensis. Ta on Austria Rahvapartei liige. Ta oli aastatel 1992–1993 Austria Föderaalnõukogu liige, 1992–1993 oli ta Austria Parlamendi alamkoja Nationalrati liige ja 1995–1996 oli ta Euroopa Parlamendi liige. 2. detsembrist 2008 kuni 16. detsembrini 2013 oli ta Austria välisminister. 14. aprillil 2011 valiti ta Austria Rahvapartei esimeheks. 21. aprillil 2011 asus ta Austria asekantsleri ametipostile. 16. detsembril 2013 asus ta Austria rahandusministri ametikohale, erru läks 1. septembril 2014. Michael Spindelegger on abielus, tema abikaasa on kohtutöötaja ja neil on kaks poega.
Port El Kantaoui terroriakt

Port El Kantaoui terroriakt oli terrorirünnak Tuneesias Sousse'i lähedal Port El Kantaouis 26. juunil 2015. Selle käigus hukkus 39 inimest ja sai vigastada 39 inimest. Tunnistajate ütluste järgi avas püssimees tule Soviva ja Imperial Marhaba hotelli vahel rannas aega veetnud turistide pihta. Mitmed Tuneesia riigiametnikud on teo kvalifitseerinud terroriaktiks. Hukkunute seas oli välisturiste Suurbritanniast (30), Portugalist (1), Iirimaalt (3), Saksamaalt (1) ja Belgiast (1), lisaks kaks tundmatut päritolu kodanikku. Hukkunute hulka on arvatud ka Tuneesia päritolu tulistaja Rezgui, kes olevat Kalašnikovi automaadi saanud kaasosalistelt. Terroriakt Bardo rahvusmuuseumis "Gunman kills 39 at Tunisian beachside hotel, Islamic State claims attack". Reuters. Originaali arhiivikoopia seisuga 29. juuni 2015. Vaadatud 29. juunil 2015. "Africa – Scores killed in terror attack on Tunisian beach resort". France 24. "At least 27 tourists dead in Tunisian hotel attacks as gunmen 'shoot people on sunbeds' along beach packed with western holidaymakers". Daily Mail. Vaadatud 29. juuni 2015. "At least 27 dead in shooting on Tunisia tourist beach: reports". news. "Tunisia beach resort massacre kills 39". yahoo.com.[alaline kõdulink] Elgot, Jessica (26. juuni 2015). "Deadly attack on Tunisia tourist hotel in Sousse resort". The Guardian. Vaadatud 29. juuni 2015. "Tunisia beach attack: British death toll 'will top 30'". BBC. Vaadatud 29. juunil 2015. "British death toll from Tunisia attack rises to 29". Reuters. 1. juuli 2015. Originaali arhiivikoopia seisuga 2. juuli 2015. Vaadatud 1. juulil 2015. "Tuneesias otsitakse 38 turisti tapnud terroristi kaasosalisi". uudised.err.ee. 29.06.2015, vaadatud 29.06.2015 Tuneesia rünnak: mida me juhtunust teame BBC News Online, 29. juuni 2015 (inglise keeles) Fotod: terroristid ründasid Tuneesia turismipiirkonda, hukkunud on vähemalt 37 inimest. uudised.err.ee. 26. juuni 2015